लोकसाहित्य :-लोक साहित्य क्या ऐ, इसा गल्ला पर भारतीय कने विदेशी विद्वाना अपणे ढंगे ने बखरे-बखरे मत दई ने इक नौआं दृष्टिकोण पेश करणे दा दावा कित्ता ऐ। पर इन्हां बचारां पर विज्ञानी कने दलीलां भरिया नजरी ने झाकिये तां ऐह पता लगदा जे मात्र शब्दां दियां घेरा-फेरा ते मता कोई होर फर्क नीं। विदेशां च ड० वार्क कने भारत च डा० सत्येन्द्र ते लई ने हुणे तिकर जितड़ेयां विद्वानां लोकसाहित्य पर कुछ गलाया तिन्हां इसदे परम्परा मौलिकता, अज्ञात रचयिता, परिवर्तन-शीलता बगैरा तत्वां जो ही थोड़ियां-मतिया फेरा-फेरा ने मन्नया ऐ।